**ΕΛΛΗΝΙΚΗ ΔΗΜΟΚΡΑΤΙΑ Γαλάτσι: 27.01.2025**

**ΝΟΜΟΣ ΑΤΤΙΚΗΣ Αριθ. Πρωτ.: 2950**

**ΔΗΜΟΣ ΓΑΛΑΤΣΙΟΥ**

**ΔΙΕΥΘΥΝΣΗ ΟΙΚΟΝΟΜΙΚΗΣ & ΤΑΜΕΙΑΚΗΣ ΔΙΑΧΕΙΡΙΣΗΣ**

**ΤΜΗΜΑ ΠΡΟΜΗΘΕΙΩΝ & ΑΠΟΘΗΚΗΣ**

Ταχ. Διεύθυνση : Αρχιμήδους 2 & Ιπποκράτους (1ος Όροφος)

Ταχ. Κώδικας: 11146

Πληροφορίες 🕮: Λαμπρινή Σκανδάλη

Τηλέφωνο 🕿: 213 2055315, 70

Ηλεκτρονικό Ταχ.: promithies@galatsi.gr

**ΠΕΡΙΛΗΨΗ ΔΙΑΚΗΡΥΞΗΣ**

**ΑΝΑΔΕΙΞΗΣ ΑΝΑΔΟΧΟΥ ΠΛΕΙΟΔΟΤΙΚΗΣ ΦΑΝΕΡΗΣ ΔΗΜΟΠΡΑΣΙΑΣ**

**ΓΙΑ ΤΗΝ ΑΠΟΣΥΡΣΗ ΕΓΚΑΤΑΛΕΛΕΙΜΜΕΝΩΝ ΑΥΤΟΚΙΝΗΤΩΝ (Ο.Τ.Κ.Ζ.)**

**ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΟ ΜΕΓΑΛΥΤΕΡΟ ΠΟΣΟΝ ΠΡΟΣΦΟΡΑΣ ΠΡΟΣ ΤΟ ΔΗΜΟ ΣΕ ΕΥΡΩ (€)**

**ΑΝΑ ΑΠΟΣΥΡΟΜΕΝΟ ΟΧΗΜΑ**

**Ο ΔΗΜΑΡΧΟΣ ΓΑΛΑΤΣΙΟΥ**

προκηρύσσει πλειοδοτική, φανερή και προφορική δημοπρασία για την εκποίηση εγκαταλελειμμένων οχημάτων που βρίσκονται εντός των διοικητικών ορίων του Δήμου Γαλατσίου. Ο αριθμός τους ορίζεται στα **εκατό (100) οχήματα ανά έτος**. Ο αριθμός αυτός, κατά τη διάρκεια της σύμβασης μπορεί να αλλάξει, ανάλογα με τα πραγματικά δεδομένα που θα υπάρξουν (π.χ. κάποια να αποσυρθούν από τους ιδιοκτήτες τους ή να προστεθούν και άλλα), με μικρές πάντα αποκλίσεις (+/- 15%) σε σχέση με τον αρχικά ορισθέντα, η δε συμβαλλόμενη εταιρεία (μέλος της Ε.Δ.Ο.Ε.) οφείλει να τα απομακρύνει ακολουθώντας την προβλεπόμενη διαδικασία από το Π.Δ. 116/2004.

Η δημοπρασία θα διεξαχθεί την **19η** του μηνός **Φεβρουαρίου 2025** (**19.02.2025)**, ημέρα **Τετάρτη** και ώρα **12:00** π.μ., στο Δημαρχιακό Κατάστημα Γαλατσίου, στην οδό Αρχιμήδους 2 & Ιπποκράτους, ενώπιον της ορισθείσης επιτροπής. Τα δικαιολογητικά συμμετοχής θα πρέπει να κατατεθούν στο Πρωτόκολλο του Δήμου Γαλατσίου, έως τις **18 Φεβρουαρίου 2025** (**18.02.2025**), ημέρα **Τρίτη** και ώρα **15:00**.

Ελάχιστο όριο της πρώτης προσφοράς ορίζεται το ποσό των **εκατόν πενήντα ευρώ (150 €)** ανά όχημα, για φορτηγά μέχρι 3.500 kg και ΙΧ αυτοκίνητα.

Μαζί με τα δικαιολογητικά συμμετοχής τους οι ενδιαφερόμενοι πρέπει να καταθέσουν και εγγύηση συμμετοχής ύψους **τεσσάρων χιλιάδων πεντακοσίων ευρώ (4.500,00 €)**, όπως ορίζει η διακήρυξη. Η ισχύς της εγγυητικής συμμετοχής πρέπει να είναι τουλάχιστον έως την **30η Απριλίου 2025** (**30.04.2025**). Ο τελικός πλειοδότης, πριν ή κατά την υπογραφή της σύμβασης, θα πρέπει, αντικαθιστώντας την εγγυητική επιστολή συμμετοχής του, να καταθέσει εγγυητική επιστολή καλής εκτέλεσης των όρων της σύμβασης, ποσού ίσου προς το **10% του γινομένου της τελικής – πλειοδοτικής προσφοράς (10% × Τιμή προσφοράς ανά όχημα × 100 οχήματα × τρία έτη ),** για την εξασφάλιση της τήρησης όλων των όρων αυτής. Η ισχύς της εγγυητικής επιστολής καλής εκτέλεσης πρέπει να είναι τουλάχιστον έως τις **30 Απριλίου2028 (30.04.2028)**.

Η διάρκεια της συμβατικής σχέσης με τον πλειοδότη της δημοπρασίας ορίζεται σε **τρία (3) έτη** από την υπογραφή της.

Ολόκληρο το τεύχος της δημοπρασίας θα αναρτηθεί στην επίσημη ιστοσελίδα ([www.galatsi.gov.gr](http://www.galatsi.gov.gr)) του Δήμου. Η παρούσα περίληψη θα δημοσιευτεί σύμφωνα με το ισχύον νομοθετικό πλαίσιο σε μία τοπική εφημερίδα του Γαλατσίου και σε μία ημερήσια εφημερίδα των Αθηνών.

Πληροφορίες για τη δημοπρασία θα δίνονται στα γραφεία του Δήμου Γαλατσίου από 09:00 π.μ. έως 15:00 μ.μ. και στο τηλέφωνο: 213 2055315.

**Ο ΔΗΜΑΡΧΟΣ**

**ΜΑΡΚΟΠΟΥΛΟΣ ΓΕΩΡΓΙΟΣ**